**ลาตัม** (สเปน: *LATAM*) คือกลุ่มทุนสายการบินของประเทศชิลี มีสำนักงานใหญ่ตั้งอยู่ในกรุงซันติอาโก ถือเป็นกลุ่มทุนสายการบินขนาดใหญ่ที่สุดในภูมิภาคลาตินอเมริกา ประกอบไปด้วยบริษัทลูกในประเทศอาร์เจนตินา, บราซิล, โคลอมเบีย, เอกวาดอร์, ปารากวัย และเปรู

ประวัติ
-------

### การรวมทุน

สายการบินลัน (LAN) จากประเทศชิลี และสายการบินตัง (TAM) จากประเทศบราซิล ได้ทำข้อตกลงร่วมกันเมื่อวันที่ 13 สิงหาคม พ.ศ. 2553 ข้อผูกพันความร่วมมือในวันที่ 19 มกราคม พ.ศ. 2554 และหนังสือสัญญาที่จะรวมกิจการในวันที่ 22 มิถุนายน พ.ศ. 2555 โดยผู้ถือหุ้นสายการบินตังได้เห็นชอบการควบรวมกิจการโดยสายการบินลัน เอนริเก กูเอโต อดีตประธานบริหารของสายการบินลัน ไปเป็นประธานบริหารของลาตัม และเมารีซียู โรลิง อามารู อดีตรองประธานของสายการบินตัง ไปเป็นประธานของลาตัม

### การอนุมัติจากรัฐบาล

รัฐบาลชิลีได้อนุมัติข้อตกลงจัดตั้งลาตัมเมื่อวันที่ 21 กันยายน พ.ศ. 2554 โดยมีเงื่อนไขทั้งหมด 11 ข้อ ส่วนหนึ่งในนั้นได้แก่ การโอนเวลาการบินบางส่วนที่ท่าอากาศยานนานาชาติเซาเปาลู–กวารุลยุสให้แก่คู่แข่งที่สนใจเปิดเส้นทางไปยังท่าอากาศยานนานาชาติอาร์ตูโร เมริโน เบนิเตซในซันติอาโกของชิลี การออกจากพันธมิตรทางการบินกลุ่มใดกลุ่มหนึ่งระหว่างวันเวิลด์กับสตาร์อัลไลแอนซ์ และการจำกัดการเพิ่มจำนวนผู้โดยสารระหว่างบราซิลกับชิลี ในวันที่ 14 ธันวาคม พ.ศ. 2554 รัฐบาลบราซิลได้อนุมัติข้อตกลงโดยกำหนดเงื่อนไขคล้ายคลึงกับรัฐบาลชิลี คือ ลาตัมต้องเลือกพันธมิตรการบินภายในเดือนสิงหาคม พ.ศ. 2555 และต้องลดจำนวนเที่ยวบินระหว่างเซาเปาลูกับซันติอาโกลง ในขณะนั้นสายการบินตังมีอยู่ 2 เที่ยว ในขณะที่สายการบินลันมีอยู่ 4 เที่ยว ทำให้สายการบินลันต้องลดจำนวนเที่ยวลง 2 เที่ยว เพื่อให้คู่แข่งเปิดเส้นทางนี้เพิ่ม ในวันที่ 7 มีนาคม พ..ศ. 2556 กลุ่มสายการบินลาตัมได้ประกาศเลือกกลุ่มวันเวิลด์เป็นพันธมิตรสายการบิน ทำให้สายการบินตังออกจากกลุ่มสตาร์อัลไลแอนซ์ในไตรมาสที่ 2 ของ พ.ศ. 2557 เพื่อเข้าร่วมกับกลุ่มวันเวิลด์

### การเปลี่ยนชื่อกิจการ

ในเดือนสิงหาคม พ.ศ. 2558 ได้มีการประกาศว่าสายการบินทั้งหมดในกลุ่มลาตัมจะเปลี่ยนชื่อเป็นลาตัมโดยสมบูรณ์ และจะทำสีเครื่องบินใหม่ทั้งหมดภายใน พ.ศ. 2561 เครื่องบินลายลาตัมเริ่มทำสีในเดือนเมษายน พ.ศ. 2559

กลุ่มสายการบินลาตัมยังคงดำเนินการเปลี่ยนชื่อกิจการและคาดว่าจะแล้วเสร็จภายในสิ้นปี พ.ศ. 2562 การเปลี่ยนแปลงจะค่อย ๆ ชัดเจนขึ้น ทั้งรูปแบบที่ปรากฏบนเครื่องบิน สำนักงาน เคาน์เตอร์บริการที่สนามบิน เว็บไซต์ และเครื่องแบบเป็นต้น การเปลี่ยนแปลงบางอย่างได้เกิดขึ้นโดยส่วนมากเป็นประสบการณ์การเดินทางของผู้โดยสาร เช่น การตกแต่งห้องโดยสาร ห้องรับรองพิเศษในเซาเปาลูและซันติอาโกซึ่งปัจจุบันเปิดใหับริการเป็นส่วนหนึ่งของเครือข่ายห้องรับรองสมาชิกสะสมไมล์ที่ใหญ่ที่สุดในภูมิภาค ระบบความบันเทิงบนเครื่องสำหรับอุปกรณ์เคลื่อนที่

### การลงทุนของสายการบินเดลตาและการออกจากกลุ่มวันเวิลด์

วันที่ 26 กันยายน พ.ศ. 2562 สายการบินเดลตาประกาศที่จะซื้อหุ้นกลุ่มลาตัมจำนวนร้อยละ 20 หรือราว 1.9 พันล้านดอลลาร์เพื่อขยายโอกาสทางธุรกิจในภูมิภาคลาตินอเมริกา นอกจากนี้เดลตากำลังจ่ายค่าธรรมเนียมที่กลุ่มลาตัมลาออกจากกลุ่มวันเวิลด์ และเงินคำสั่งซื้อเครื่องแอร์บัส เอ350 เอ็กซ์ดับเบิลยูบีเมีอวันที่ 31 มกราคม พ.ศ. 2563 กลุ่มลาตัมออกจากสมาชิกกลุ่มวันเวิลด์เริ่มวันที่ 1 พฤษภาคม พ.ศ. 2563

### การเงินล้มละลาย

วันที่ 26 พฤษภาคม พ.ศ. 2563 กลุ่มสายการบินลาตัมถูกบทหมาย 11 การล้มละลาย ที่ สหรัฐ จาก การระบาดทั่วของโควิด-19ของรัฐบาลชิลี

ผู้ถือหุ้น
----------

โครงสร้างผู้ถือหุ้น ณ วันที่ 28 กุมภาพันธ์ พ.ศ. 2561

| รายนามผู้ถือหุ้น | อัตราส่วน |
| --- | --- |
| ชิลี กลุ่มกูเอโต | 27.91% |
| ชิลี กองทุนบำเหน็จบำนาญชิลี (อาเอเฟเป) | 21% |
| ประเทศกาตาร์ กาตาร์แอร์เวย์ | 10.03% |
| ชิลี กลุ่มเอเบลน | 5.93% |
| ชิลี กลุ่มเบเตีย | 5.5% |
| สหรัฐ ตราสารอเมริกัน (เอดีอาร์) | 3.98% |
| บราซิล กลุ่มอามารู | 3% |
| นักลงทุนต่างชาติ | 10.2% |
| อื่น ๆ | 12.2% |

การปฏิบัติงาน
-------------

โบอิง 787-9 ดรีมไลเนอร์ ของลาตัม ชิลี ที่ท่าอากาศยานนานาชาติจอห์น เอฟ. เคนเนดี ในเดือนกรกฎาคม 2559
ณ วันที่ 31 ธันวาคม พ.ศ. 2560 กลุ่มสายการบินลาตัมเป็นกลุ่มสายการบินที่มีขนาดใหญ่ที่สุดในโลกในแง่เครือข่ายการบิน โดยให้บริการด้วยเครื่องบินจำนวน 315 ลำ ไปสู่จุดหมายปลายทาง 137 แห่ง ใน 24 ประเทศ และมีเครื่องบินขนส่งสินค้า 18 ลำเดินทางไปสู่จุดหมายปลายทาง 144 แห่งใน 29 ประเทศ

สายการบินลาตัมมีฐานการบินหลัก ณ ท่าอากาศยานนานาชาติอาร์ตูโร เมริโน เบนิเตซ ในกรุงซันติอาโก ชิลี, ท่าอากาศยานนานาชาติฆอร์เฆ ชาเบซ ในกรุงลิมา เปรู, ท่าอากาศยานนานาชาติเซาเปาลู–กวารุลยุสในนครกวารุลยุส บราซิล และท่าอากาศยานนานาชาติเอลโดราโดในกรุงโบโกตา โคลอมเบีย และจะหาฐานการบินแห่งใหม่ในภาคตะวันออกเฉียงเหนือของบราซิลเพื่อขยายเส้นทางการบินระหว่างยุโรปกับอเมริกาใต้ โบโกตาเพิ่งได้รับการประกาศให้เป็นฐานการบินแห่งใหม่สำหรับภูมิภาคแคริบเบียน

### กลุ่มบริษัทลูก

แอร์บัส เอ320นีโอ ของลาตัม บราซิล ที่ท่าอากาศยานนานาชาติซัลกาดู ฟิลยู ใน พ.ศ. 2559
แอร์บัส เอ350-900 ของลาตัม บราซิล ที่ท่าอากาศยานนานาชาติตูลูซ–บลาญักใน พ.ศ. 2559
สายการบินที่กลุ่มลาตัมถือหุ้นอยู่ (ทั้งส่วนใหญ่และส่วนน้อย) มีดังนี้

| ประเทศ | สายการบิน |
| --- | --- |
| อาร์เจนตินา อาร์เจนตินา | ลาตัม อาร์เจนตินา |
| บราซิล บราซิล | ลาตัม บราซิล |
| ลาตัมการ์โก บราซิล |
| ชิลี ชิลี | ลาตัมแอร์ไลน์ |
| ลาตัมการ์โก ชิลี |
| ลาตัม ชิลี |
| โคลอมเบีย โคลอมเบีย | ลาตัม โคลอมเบีย |
| ลาตัมการ์โก บราซิล |
| เอกวาดอร์ เอกวาดอร์ | ลาตัม เอกวาดอร์ |
| ปารากวัย ปารากวัย | ลาตัม ปารากวัย |
| เปรู เปรู | ลาตัม เปรู |

อ้างอิง
-------

1. ↑  "LATAM Airlines Group SA". *Reuters*. August 17, 2018.
2. ↑  "Latam Airlines Group SA Corporate Information". *Bloomberg*. October 27, 2018.
3. ↑  "LATAM - Board of Directors". *latamairlinesgroup.net*. สืบค้นเมื่อ 15 May 2017.
4. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2017-07-10. สืบค้นเมื่อ 2019-11-21.
5. ↑  "LATAM Airlines Group SA". *Reuters*. August 17, 2018.
6. ↑  "Latam Airlines Group SA Corporate Information". *Bloomberg*. October 27, 2018.
7. ↑
8. ↑
9. ↑  Webber, Jude; Lemer, Jeremy (15 August 2010), "LatAm airlines join consolidation trend", *Financial Times*, สืบค้นเมื่อ 16 August 2010
10. ↑  Sobie, Brendan (13 August 2010), "LAN and TAM to merge", *Flight International*, สืบค้นเมื่อ 14 August 2011
11. ↑  "Contact." LATAM Airlines Group. Retrieved on 25 January 2013. "Contact Pdte. Riesco 5711, 20th floor Las Condes Santiago, Chile "
12. ↑
13. ↑
14. ↑  "BBC News - Chile's Lan and Brazil's Tam merge to create huge airline". Bbc.co.uk. 1970-01-01. สืบค้นเมื่อ 2012-06-23.
15. ↑  "TAM and LAN announce binding agreement". TAM Linhas Aéreas. 19 January 2011. คลังข้อมูลเก่าเก็บจากแหล่งเดิมเมื่อ 2012-07-13. สืบค้นเมื่อ 14 August 2011.
16. ↑  "LAN says signs non-binding deal with TAM to merge". Reuters. 13 August 2010. สืบค้นเมื่อ 13 August 2010.
17. ↑  "BBC News - Chile's Lan and Brazil's Tam merge to create huge airline". Bbc.co.uk. 1970-01-01. สืบค้นเมื่อ 2012-06-23.
18. ↑  "Enrique Cueto to be CEO of new LAN-TAM parent". *Flight International*. 13 August 2010. สืบค้นเมื่อ 14 August 2011.
19. ↑  "LAN and TAM aim to complete merger by mid 2011". Flight Global. 14 August 2010. สืบค้นเมื่อ 14 August 2011.
20. ↑  Seabra, Luciana (21 September 2011). "Tribunal chileno aprova fusão de TAM e LAN com 11 condições" (ภาษาโปรตุเกส). Valor Econômico. สืบค้นเมื่อ 26 September 2011.
21. ↑  Rodrigues, Eduardo; Froufe, Célia (14 December 2011). "Com restrições, CADE aprova fusão TAM/Lan" (ภาษาโปรตุเกส). O Estado de S. Paulo. คลังข้อมูลเก่าเก็บจากแหล่งเดิมเมื่อ 2012-05-14. สืบค้นเมื่อ 15 December 2011.
22. ↑  "LATAM - News Release". *www.latamairlinesgroup.net*. สืบค้นเมื่อ 15 May 2017.
23. ↑  "LAN and TAM to operate as LATAM with a new livery" เก็บถาวร 2020-07-09 ที่ เวย์แบ็กแมชชีน retrieved 9 August 2015
24. ↑  "LATAM's entire fleet to have new livery by 2018" retrieved 9 August 2015
25. ↑  Mutzabaugh, Ben (7 August 2015). "So long, LAN and TAM; Airlines will soon fly under LATAM brand". USA Today Online. สืบค้นเมื่อ 31 August 2015.
26. ↑
27. ↑  Sider, Alison. "Delta Air Lines to Take 20% Stake in Latam Airlines for $1.9 Billion". *WSJ* (ภาษาอังกฤษ). สืบค้นเมื่อ 2019-09-27.
28. ↑  "LATAM Intends To Leave The oneworld Alliance". *Simple Flying* (ภาษาอังกฤษ). 2019-09-27. สืบค้นเมื่อ 2019-09-27.
29. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2017-07-10. สืบค้นเมื่อ 2019-11-21.
30. ↑  "LATAM Airlines Group has to undergo a delicate balance of short term pain for strategic gain". *www.centreforaviation.com*. Centre for Aviation. สืบค้นเมื่อ 4 September 2015.
31. ↑  Bohorquez Aya, Edwin (7 July 2015). "América Latina le habla duro a". El Espectador (Spanish). สืบค้นเมื่อ 5 August 2015.

praiasdefortaleza

แหล่งข้อมูลอื่น
---------------

* LATAM Airlines
*